



Z A P I S N I K
s  7. sjednice Vijeća Mjesnog odbora HRELIĆ,
održane dana 15.12.2021.
u objektu mjesne samouprave Ul. Svetog Mateja 93,
s početkom u 18,00 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



	Predsjednica konstatira da su nazočni svi članovi Vijeća, te otvara 7. sjednicu Vijeća Mjesnog odbora.

USVAJANJE ZAPISNIKA

	Vijeće jednoglasno prihvaća tekst zapisnika 6. sjednice Vijeća MO Hrelić, održane 8.11.2021.

USVAJANJE DNEVNOG REDA

Na prijedlog vjećnice Marine Havidić na dnevni red je dodana tema požurnice za podiznike koji su traženi. 

Na prijedlog predsjednice, Vijeće jednoglasno utvrđuje


 DNEVNI RED:


1. Pokret Zero Waste - kratka prezentacija, Udruge za nezavisnu medijsku kulturu
2. Akcije komunalnog i prometnog redarstva u kvartu u proteklom mjesecu; najava komisijskog očevida – diskusija
3. Zeleni otoci na području Gradske četvrti Novi Zagreb – istok, prijedlozi lokacija za nadopunu – zaključak , donosi se
4. Najava izrade prijedloga izmjena programa održavanja za 2022. godinu u siječnju - diskusija
5. Raspored dežurstava vijećnika za 2022 - diskusija i zaključak
6. Požurnice za podiznike (Hrelićka, Sv, Mateja) – diskusija 
7. Pitanja, prijedlozi i obavijesti


Ad 1. 	Pokret Zero Waste - kratka prezentacija, Udruge za nezavisnu medijsku kulturu

Održana je kratka prezentacija prednosti Zero Waste načina razmišljanja i djelovanja za smanjenje stvaranja otpada. Prezentirani su koncept i primjeri djelovanja lokalnih zajednica, kao moguća inspiracija za ideje mjesnih odbora. Prezentaciju je održao predstavnik udruge Fran Radonić Mayr.



Ad 2. 	Akcije komunalnog i prometnog redarstva u kvartu u proteklom mjesecu; najava komisijskog očevida – diskusija

Predsjednica vijeća je izvijestila vijećnike o aktivnostima komunalnog na traženje u prethodnom periodu. Komunalni redari su izašli na teren u ulicu Kramarići zbog kamiona sa gradilišta koji onečišćuju ulicu, što je uzrokovalo burne i česte reakcije sugrađana, i taj je problem sada bitno smanjen. Reakcija redarstva se zbog bolovanja redarske službe čekala preko dva tjedna. Sličan problem je uočen u ulici Draganići kod novog gradilišta, međutim redar je zatekao već riješenu situaciju, te će nastaviti povremeno obilaziti lokaciju. Mole se vijećnici da obrate pažnju te jave ukoliko se situacija ponovi.
Prometno redarstvo,  čiji su redari proteklih tjedana značajno češće bili prisutni u naselju, a dolazili po pozivu građana, je zaključilo je temeljem prigovora građana i vijeća da te mjere (pisanje kazni) ne vodi rješenju te je zatražilo zajednički očevid (Sektor za promet, II PPrP Zagreb; Gradska četvrt Novi Zagreb-istok) kako bi se pronašlo kvalitetno rješenje za problem parkiranja za ulice Havidićeva i Draganići. Na pristiglu informaciju je traženo da se VMO aktivno uključi u očevid te su poslane kratke informacije koji su koraci u planu s naše strane: 
- upravo smo u procesu traženja tehničkih informacija o mogućnosti preusmjeravanja dijela ulica na jednosmjerni promet i uspostavljanja uzdužnog parkirališnog prostora na sadašnjem kolniku (Sektor za promet Grada Zagreba). 
- predložili smo konkretno izgradnju manjih parkirališta na nekoliko rijetkih lokacija MO koje su u gradskom vlasništvu (kroz prijedloge PKA i druga sredstava koje je u tijeku za 2022 - možemo dostaviti točne lokacije ), što bi trebalo olakšati sličan problem u susjednim ulicama.
- inzistiramo na što skorijem uređenju ulice Draganići, kroz sve planove građenja i uređenja koje su nam na raspolaganju za naredne godine, na način koji bi osigurao kvalitetno rješenje po ovom pitanju. 
Očekuje se termin očevida u najskorijem roku.  Vijeće se u diskusiji složilo da je ovo korak u dobro smjeru kako bi se što prije riješilo problem. 


Ad 3.	Zeleni otoci na području Gradske četvrti Novi Zagreb – istok, prijedlozi lokacija za nadopunu – zaključak , donosi se

Na temelju dopisa za traženje miljenja Zagrebačkog Holdinga, podružnica Čistoća, o kompletiranju zelenih otoka, traženo je mišljenje za lokaciju Matunova na kojoj se nalaze dva zvona (papir i staklo). Po uputi Čistoće moguće je da ostane samo jedan (za staklo) ili da se dopuni sa žutim za plastiku što bi činilo kompletan otok. Vijeće se odlučilo za micanje zvona za papir, s obzirom da privatne kuće koje čine taj dio naselja imaju svoje kante za otpadni papir, a plastika se odvozi putem skupljanja u žute vreće na kućnom pragu.

Članovi Vijeća su se složili  te su jednoglasno donijeli

ZAKLJUČAK
o  dopuni /uklanjanju zvona na Zelenim otocima na području Gradske četvrti Novi Zagreb – istok

1. Na temelju dopisa za traženje miljenja Zagrebačkog Holdinga, podružnica Čistoća, o kompletiranju zelenih otoka, traženo je mišljenje za lokaciju Matunova na kojoj se nalaze dva zvona (papir i staklo). Po uputi Čistoće moguće je da ostane samo jedan (za staklo) ili da se dopuni sa žutim zvonom za plastiku što bi činilo kompletan otok. 

2. Vijeće se odlučilo za micanje zvona za papir, s obzirom da privatne kuće koje čine taj dio naselja imaju svoje kante za otpadni papir, a plastika se odvozi putem skupljanja u žute vreće na kućnom pragu. 

3. Ovaj Zaključak dostavlja se Gradskom uredu za mjesnu samoupravu na dalje postupanje prema Zagrebačkom Holdingu, Podružnica Čistoća.



Ad 4.	Najava izrade prijedloga izmjena programa održavanja za 2022. godinu u siječnju - diskusija

Predsjednica vijeća je izvijestila vijećnike o predstojećem procesu planiranja programa održavanja ulica i zelenih površina za 2022. Očekuje se da VMO na sjednici u siječnju da prijedlog održavanja. Vijećnicima će plan napraviti temeljem prošlog plana koji će biti dostavljen za informaciju. Pošto je riječ o planovima koji ranije nisu bili dostupni MO, te detaljima planiranja Čistoće i Zrinjevca koji nisu potpuno jasni, trenutno GČ traže i dodatne informacije o detaljima planova i mogućnostima izmjena. Predlaže se da se VMO sastane na tematskom sastanku početkom siječnja kako bi se zajednički pripremili i mogli informirano donijeti prijedlog na sjednici u siječnju. Ovaj je prijedlog prihvaćen te će se shodno tome početkom siječnja održati radni sastanak VMO, na poziv predsjednice VMO.

Ad5.   Raspored dežurstava vijećnika za 2022 - diskusija i zaključak

S obzirom na vrlo rijetke posjete građana u vrijeme dežurstava, vrlo je upitno koliko je potrebno imati dežurstva jednom tjedno. Građani se puno češće obraćaju e-mailom. No vijećnici su zaključili da će se u narednom periodu od 3 mjeseca nastaviti s ovom praksom, a raspored termina dežurstva vijećnika će biti napravljen po istom principu kao i ranije te dostavljen putem Google tablice svim vijećnicima. Predsjednica je preuzela ovu obavezu. 

Ad6.   Požurnice za podiznike (Hrelićka, Sv, Mateja) – diskusija

S obzirom da je VMO zatražilo postavljanje podiznika na ulicama Havidićeva i Sv. Mateja, a nema još odgovora, vijećnica Marina Havidić je potakla diskusiju o potrebi slanja požurnice. No pošto su zaključci sa sjednica otišli u roku koji još ne osigurava odgovor, dogovoreno je da se pričeka do sljedeće sjednice, na kojoj će se zaključkom tražiti žurno postupanja ukoliko do tada ne bude odgovora ili provedbe postavljanja. 


Ad 7. Pitanja, prijedlozi i obavijesti

Nije bilo pitanja, prijedloga i obavijesti. 


Dovršeno u 19:30 sati.

Zapisnik izradila: 
Miljenka Plazonić Bogdan

KLASA: 026-02/21-002/2298

Zagreb, 15. prosinca 2021.

